Ano ang isang Paraon?
Siya ang buhangin at ang langit.
At lahat ng nasa pagitan nito.
Ehipto ang panganay niyang anak.
At kapag dumating ang panahon,
dapat handa siyang isakripisyo ang lahat para protektahan ang pinakamamahal niya.
Ano'ng ginawa mo?
Ginawa ko ang nararapat para maprotektahan ang sa 'kin.
Ang panginoon ko, si Octavian, handa siyang tuparin ang hiling mo.
Sa isang kondisyon.
Patayin mo si Antony.
Ang gusto ko lang ay ang tiwala mo.
Matapos ang Labanan sa Actium,
nagkaroon ng clinical depression si Mark Antony.
Naubos ang hukbong-dagat nila. Nadurog ang kanilang militar.
Hindi niya kinakausap si Cleopatra.
At nawalan na rin si Cleopatra ng kumpiyansa sa kaniya.
Kaya gumuho ang tiwala sa kanilang relasyon.
"Mapagkakatiwalaan ko ba siya?"
"Pinagkakatiwalaan niya ba 'ko?"
Nagkaroon ng maraming pagdududa.
Alam ni Cleopatra na kapag pinadala ng Roma ang buong puwersa nila sa Ehipto,
mawawala ang kalayaan ng Ehipto.
Walang duda na malaking panganib ang kinakaharap nila.
Alam ni Cleopatra na,
upang maipagpatuloy ang pagiging dinastikong bansa ng Ehipto,
kailangan niya protektahan ang kaniyang tagapagmana.
Kaya pinadala niya sila sa malayo upang masiguro ang kaligtasan nila.
Kapag namatay ang mga anak niya,
lalo na si Caesarion, na siyang kahati niyasa trono,
'yon na ang katapusan.
Bilang katawang tao ng diyosa na si Isis,
kinakatawan din ni Cleopatra ang pagiging isang banal na ina.
Isipin mo na lang kung paano nadurog ang puso niya
noong pinaalis niya ang kaniyang mga anak.
Ngunit ginawa niya ito para sa politika at para sa kaligtasan nila.
Paraon, kailangan na nating umalis.
Alam ko, sandali na lang.
Kayong dalawa.
Pinag-iisa kayo ng inyong dugo.
Ang dugo ko.
Isang banal na dugo.
'Wag n'yo 'tong kalilimutan.
Hindi ko po kalilimutan.
Paraon.
Ang pinakamahalagang bagay para kay Cleopatra ay kaniyang mga anak.
Dahil hangga't ligtas sila, hangga't buhay sila...
mabubuhay siya.
At may pag-asa pa para sa Ehipto.
Isa munang diplomatiko si Cleopatra
bago siya maging isang mahusay na sundalo.
Malinaw na hindi na gagana ang diplomasya.
Ayaw ni Cleopatra ng gulo.
Pakiramdam niyang hindi pa handa si Mark Antony para makipagdigma.
Patayin mo si Antony.
Kapalit ng buhay mo.
At siyempre, ng mga anak mo.
Tingin ko na pinag-isipan ni Cleopatra na patayin si Mark Antony.
Ngayong wala na siyang pakinabang sa kaniya.
At kung tutuusin, isa na lamang siyang pabigat.
Siguro naniniwala pa siya na may pag-asa pa
na makipagkasundo sila ni Octavian.
Kahit kapalit nito ang pagtatraydor kay Mark Antony.
Dahil sa huli, si Mark Antony naman talaga ang kaaway ni Octavian.
Walang dahilan para hindi manatili si Cleopatra bilang reyna ng Ehipto
kung mawawala man si Mark Antony.
Mark.
May pinadalang mensahe si Thyrsus mula kay Octavian.
Masisiguro niya raw ang kaligtasaan naming mag-iina...
kung papatayin kita.
Kaya ka nagpunta rito.
Hindi.
Tinanggihan ko ang alok niya.
Magkasama nating haharapin 'to.
Oo.
Gaya ng ginawa natin sa Actium.
Pinadala ko sa malayo ang mga anak natin.
Dahil ikaw ang pinipili ko.
Alam kong walang makakatalo sa 'tin kung magkasama tayo.
Roma at Ehipto.
Nasaan siya?
Para sa aming mga romantiko,
gusto namin na ito ang pinakamagandang kuwento ng pag-ibig sa kasaysayan.
Pero hindi romantiko si Cleopatra.
Isa siyang pragmatiko.
Mas gusto ni Cleopatra na mabuhay siya
at ang kaniyang mga anak, pati na ang bansa niya.
At sa puntong 'yon, naniniwala siya
na si Mark Antony pa rin ang susi sa kanilang relasyon.
Sabihin mo kay Octavian na tapos na kami!
Nababaliw na si Mark Antony.
Hindi na maintindihan ang mga kinikilos niya.
Pinagbuntunan niya ng galit ang mensahero.
Kung mananatili si Cleopatra na nakaupo sa trono,
kailangang nasa panig niya ang Roma.
Sabihin mo sa duwag na 'yon, na siya na ang pumatay sa 'kin.
Hindi na muling makikipagkasundo si Mark Antony.
Digmaan lang ang tanging tatapos dito.
Nagdeklara ng digmaan si Octavian laban kay Cleopatra.
Naiintindihan ni Cleopatra na hindi na sila makakaligtas
ni Mark Antony mula dito.
Noong tagsibol ng 30 BC,
nagpadala ng napakalaking hukbo si Octavian pagtungtong niya sa Ehipto.
Ito ang na pinakamalaking pagsalakay sa kasaysayan ng Roma ngayon.
Sa paglipat ng mga puwersa ni Cleopatra kay Octavian,
at sa pagkatalo ni Mark Antony sa Labanan ng Actium,
dumami nang husto ang mga hukbo ni Octavian
kumpara kina Cleopatra at Antony.
Gusto nang tapusin ni Octavian ang digmaang 'to.
Mayaman ang Ehipto sa mga materyal na kayamanan.
Kailangan 'to ni Octavian para bayaran ang kaniyang mga sundalo.
Gustong-gustong sakupin ni Octavian ang Ehipto.
Gagawing bukirin ng Roma ang Ehipto
at wala silang pakialam kahit maghirap 'to.
RHODES ALEXANDRIA
Nagmartsa na ang hukbo ni Octavian papuntang Pelusium.
Puwede naman maglalayag si Octavian papuntang Alexandria
ngunit hindi niya 'yon ginawa.
Tinipon niya ang mga puwersa niya at naglakbay sila sa lupa.
Mahalaga ito dahil, habang naglalakbay,
maraming nabuong alyansa si Octavian.
Plano niyang makuha ang loob ng mga mamamayan
at siraan sina Mark Antony at Cleopatra sa kanila.
Naglabas ng mapanirang propaganda si Octavian laban kay Cleopatra.
Kahit na si Mark Antony ang nagtaksil sa kaniyang kapatid,
pinalabas niya na inakit siya ni Cleopatra.
Tinawag siyang malandi, lasinggero, mangkukulam.
Misogynistic at xenophobic ang mga sinabi niya.
Isa siyang banta sa kaniya.
Nakita ng mga senador ng Roma kung paano
naimpluwensyahan ng babaeng 'to ang dalawa sa pinakamagaling nilang pinuno
at naubos na ang pasensiya nila.
Sa isip nila, ito na ang oras para tapusin ni Octavian
ang pangingialam ni Cleopatra sa mga usaping pang-Romano.
'Yon ang pinakamagandang paraan para mapaanib sa kanila
ang mga natitira pang kakampi ni Mark Antony.
Sinisiguro ni Octavian
na kapag dumating na ang huli nilang paghaharap
nila Mark Antony at Cleopatra,
wala na siyang ibang aasahang kalaban.
Habang nagmamartsa ang hukbo ni Octavian papuntang Alexandria,
si Mark Antony ay may matinding depression.
Naghanda ng magarabong piging si Cleopatra upang pagandahin ang nararamadaman niya.
Naghanda si Cleopatra ng piging
dahil ayon ito sa relihiyosong paniniwala ng lugar na ito.
Bilang katawang-lupa ni Dionysus si Mark Antony,
ang diyos ng pagsasaya,
ang piging na 'ito ang magsusuporta at ang magpapatibay
na banal na mensahe na siya ang tunay na hari ng silangan.
Isa itong hamon sa Roma.
Parang sinasabi nila na, "Kami ang naghahari dito."
Walang pakialam si Cleopatra sa kung ano'ng iisipin ng Roma.
Isa 'tong mapanganib na hamon.
Habang papalapit ang mga puwersa ni Octavian sa Alexandria,
ang mga puwersa ng mag-asawa, sa puntong 'to, ay watak-watak
humina sila.
Sumuko na ang kumander ng Pelusium.
Lumipat na siya kay Octavian.
Maraming mga taga-Ehipto ang lumilipat sa panig ni Octavian.
At ang mga dating kaalyado ng Ehipto,
ngayon ay gusto nang kumampi sa Roma.
Hindi na muling makikita ng taksil na kumander ng Pelusium ang mag-ina niya.
Hindi sa buhay na 'to.
Hindi sapat 'yan para mapigilan pa si Octavian.
Alam ko.
Kailangan natin ang tulong ng mga diyos.
Masuwerte ka dahil nandito ako.
Walang binatbat si Octavian sa 'tin.
Mga kaibigan.
Kahit sa mga masasayang panahon, may mga nagtataksil pa rin sa 'tin.
Alam natin na sa sarili nating lupain, mayroong mga nagtataksil sa Ehipto,
sila ang nagbubukas ng pinto para sa mga puwersa ni Octavian.
Walang traydor na hindi parurusahan.
Ang kaaway n'yo ay kaaway rin namin.
Para kay Mark Antony.
Labis sigurong kinakabahan ang mga taga-Ehipto
sa pagdating ng mga puwersa ng Roma.
Dahil hanggang sa mga oras na 'yon, tinuring nilang kakampi ang Roma.
At ngayon, naging kaaway na sila.
Huli na para umanib si Cleopatra kay Octavian.
Kailangan niyang panindigan ang alyansa nila ni Mark Antony.
Tulog ka na ba?
Hindi pa.
Maaaring mawala ang lahat sa kaniya.
Hindi lang ang buhay at ang posisyon niya,
pati na rin ang bansa.
- Gaano katagal? - May oras pa tayo.
- At mga mata? - Nakabantay ang mga sundalo natin.
Sabihan mo ang mga kawal na aalis na tayo.
Salamat, Maelius.
Ang tanging lamang ni Cleopatra sa laban na ito
ay dinedepensahan niya ang sarili niyang teritoryo.
At nalaman niya mula sa karanasan niya kay Julius Caesar
na walang amor ang mga taga-Ehipto para sa Roma.
Hindi papayag ang Ehipto na makontrol sila ng Roma o sakupin sila nito.
Matalino si Mark Antony sa larangan ng pakikipagdigma.
Ito ang pinakamatindi nilang kalamangan.
Nagharap ang mga puwersa nila ni Octavian sa labas ng Alexandria.
Isang sundalo si Mark Antony.
Alam niya kung paano magpanalo ng isang laban.
Mahilig siyang makipaglaban.
Gusto niyang lumalaban sa tabi ng mga sundalo niya.
Nagkaroon ng oras para magpahinga ang puwersa nina Antony at Cleopatra
habang walang-tigil na nagmartsa ang mga puwersa ni Octavian.
Kaya mas handang lumaban ang mga puwersa ni Antony.
Ano'ng nangyayari?
May tubig at pagkain ba para sa sugatan?
Oo, tapos na.
- Sinusuri na ba ang mga sandata? - Tinitignan na.
Base sa kaniyang karanasan,
alam ni Cleopatra na bukas
ang mga napagkukunan ng tubig ng Alexandria.
Alam niya na maaari itong lasunin.
Kailangan ko ng dalawang bantay sa bawat balon at suplay ng tubig.
Ang isa pang problema na kinakaharap ng mag-asawa
ay ang kakulangan nila sa mga kagamitan at sundalo.
Wala na silang mga tropa at pinagkukuhaan ng mga kagamitan.
Mangingibig si Cleopatra, hindi mandirigma.
Alam niyang maraming posibilidad sa isang digmaan,
at nararamdaman niyang hindi nauunawaan ni Mark Antony
ang kalagayan sa Alexandria.
Mukhang masyado nilang minaliit ang sitwasyon.
Kinabahan siya.
Nanalo tayo sa laban pero...
Pero, ano?
Marami silang mga sundalo, Cleopatra.
Alam ko.
Hindi pa tayo tapos.
Hindi ba?
Hindi. Hindi pa tayo tapos.
Mabuti.
Nag-aalala si Mark Antony.
Kaya nag-aalala rin si Cleopatra.
Ngunit hinayaan niyang lumaban ulit si Antony.
Nagkaroon ng malawakang pag-atake.
Desperado na si Mark Antony.
Inutusan niya ang kaniyang mga arkero na magbigay ng ginto
sa mga puwera ni Octavian na kakampi sa kaniya.
Kailangan niyang pigilan ang paglusob nila.
Mapanganib ang susunod na gagawin ni Mark Antony kay Octavian.
Magkasabay siyang sumugod sa lupa at sa dagat.
Nagtapat ang mga puwersa nila sa labas ng Alexandria.
Ito na ang huli at pinakamahalagang laban.
Heneral.
Kumampi na ang ating hukbong-dagat kay Octavian.
Hindi 'yan totoo.
Nagsasabi ako ng totoo, heneral.
Hindi maari.
Sa mga oras na 'yon, wala nang makakapigil kay Octavian
na tumapak sa Alexandria.
Ano 'yon?
Tignan niyo kung ano ang nangyayari.
- Opo. - Bilis na.
Kumbinsido si Cleopatra na hindi mapapasok ang mga tarangkahan sa Alexandria.
Mahigpit ang kanilang seguridad.
Nang nakapasok ang mga puwersa ni Octavian,
napagtanto ni Cleopatra na kumalas ang mga sundalo ng Ehipto.
Ibig sabihin, nasa kamay na ni Octavian ang bansa.
Para sa karamihan sa 'tin, kung tayo ang nasa sitwasyon ni Cleopatra
at nalalapit na ang katapusan,
baka nabaliw na tayo at nataranta.
Bumagsak na ang mga depensa natin, kailangan na nating umalis.
Hindi pa siguro matanggap ni Cleopatra ang mga nangyayari sa oras na 'yon.
Kung nandito sila, ibig sabihin ang heneral--
Tumahimik ka, Iras.
Paraon, kailangan na nating umalis.
Kahit na mahawakan pa ni Cleopatra ang kaniyang trono
o magtagumpay siyang maipamana 'to sa isa sa mga anak niya,
gagawin pa ring probinsiya ng Imperyong Romano ang Ehipto.
- Paraon, kailangan na-- - Tumahimik ka!
Kailangan itong makarating kay Antony.
Paraon, kailangan na nating umalis.
Nanganganib ng mawala ang kaniyang buhay at mga pamana.
Bilis.
Bilis!
Inipon ni Cleopatra kaniyang mga kayamanan
sa kaniyang mosoleo.
Ito na ang huli niyang pag-asa.
Kailangan ni Octavian ang kayamanang 'to para mabayaran ang kaniyang mga sundalo.
Hindi pa tapos ang libingan ni Cleopatra.
Nagkulong siya sa loob nito.
Hindi ako magpapahuli kay Octavian.
Susunugin natin 'to lahat.
Walang makukuha ang hayop na 'yon.
Nagbanta si Cleopatra na susunugin niya ang kaniyang libingan
at mamatay kasama ng kaniyang mga kayamanan.
Cleopatra!
Narinig mo ba 'yon?
- Mark? - Nandito na sila. Parating na sila.
Tulungan n'yo kami.
Kumuha kayo ng tali, dali.
Sandali lang, mahal ko!
Hila!
Kinailangang hatakin pataas si Mark Antony mula sa isang bintana.
Nagtangkang magpakamatay si Mark Antony
nang natanggap niya ang sulat mula kay Cleopatra.
Hindi natin alam kung ano ang nasa sulat.
Pinaniwala tayo ni Shakespeare na pineke ni Cleopatra ang kaniyang kamatayan
dahil umasa siyang magpapakamatay din si Mark Antony.
Ang pinakamatapang na magagawa ng isang tao,
ayon sa isang Romano,
ay ang pagpapakamatay.
Isa itong paraan upang mapanatili ang iyong dangal at dignidad
kahit sa harap ng kamatayan.
Dito ka lang. 'Wag kang aalis.
Cleopatra...
Gusto niyang mamatay kasama ni Cleopatra.
At namatay siya sa bisig ni Cleopatra.
Si Octavian, isang tusong politiko,
na wala ring awa.
Ayaw niyang mamamatay si Cleopatra sa kamay ng mga Romano
dahil magiging martir siya.
At mga taga-Ehipto na kumampi kay Octavian
ay magsisimulang mag-alsa.
Isa siyang Paraon.
Hindi ka puwedeng pumatay...
ng isang Paraon.
Para makapasok sa kaniyang puntod,
sinira ng mga sundalo ni Octavian ang bubong nito.
Sindihan ang sulo.
Ikaw, patayin mo 'yan! Ngayon din!
Dakpin siya! Dakpin siya!
Ako ang panginoon ng dalawang lupain.
Thea Neotera.
Isa akong diyos. Huwag niyo akong lapastanganin.
Mamamatay ako para sa Ehipto.
Saan niyo isusugal ang buhay niyo?
Huwag.
Huwag!
Dinala siya ng mga sundalo sa palasyo
kung saan niya tinatanggap ang mga embahador.
Dumating si Octavian.
Hindi pa sila nagkita noon.
Mukhang binigo ka ng Aprikanong mahika mo ngayon.
Paraon.
Siguro nga ay malakas ang mahika mo
dahil nagawa mong akitin ang dalawa sa pinakatanyag na pinuno ng Roma.
Labis mong ikinatuwa kapag pinag-uusapan kung gaano ka...
kaganda.
Bakit ka nakangiti?
Bruha!
Mas maliit ka sa inaakala ko.
Alam mo...
kahawig mo ang mga anak mo.
Lalo na ang panganay mo.
Matutuwa kang makita sila sa Roma.
Sa oras na 'yon, naniwala si Cleopatra na ligtas ang kaniyang mga anak.
Pinagkatiwala niyo 'to sa kaniyang mga kamag-anak.
Kaya naisip niya na wala siyang dapat ikatakot.
Tinanggap mo na lang sana ang alok ko sa 'yo.
Ikatutuwa kong kaladkarin ka sa kalsada.
At 'yong...
mga bastardo mong anak?
Manonood sila.
Dito niya nalaman na nadakip ni Octavian ang kaniyang mga anak.
At nakamamangha lang na hindi siya nagpakita ng kahinaan dito.
Alisin niyo na siya rito!
Isa sa mga mahahalagang bagay na magagawa ng kahit sinong pinuno ng Roma
upang makakuha ng suporta at pagmamahal ng mga Romano
ay ang magkaroon ng magarbong pagdiriwang sa kaniyang pagkapanalo,
na tinatawag na "pagpupunyagi".
Para makumpleto ang kaniyang tagumpay,
kailangang dalhin ni Octavian si Cleopatra pabalik sa Roma
at iparada siya sa kaniyang seremonya.
Siguraduhin mo na makakarating 'to kay Octavian.
Maniwala ka, gugustuhin niyang mabasa 'to.
'Wag kang mag-alala, nandito pa rin kami pagbalik mo.
Sumulat si Cleopatra kay Octavian
para hilingin na magkasama silang
ilibing ni Antony,
at payagang manahin ng kaniyang anak ang Ehipto.
Nakikita natin ngayon ang huling pagkakataon ni Cleopatra
sa pagkamit nito sa kaniyang matagal na pangarap
na pagsisiguro sa pagpapatuloy ng Dinastiyang Ptolemy,
at hindi maging probinsiya ng Imperyong Romano ang Ehipto.
Gawin natin ito nang magkasama.
Ito ang tamang gawin.
Nararapat sa isang diyos.
May plano siya.
Palaging mayroong plano si Cleopatra.
Nagsaliksik siya ng mga lason na hindi magpaparamdam ng sakit,
na hindi sisirain ang kaniyang katawan.
Siya ang magdedesisyon kung paano siya mamamatay.
At siya ang pipili sa papatay sa kaniya.
Hindi si Octavian, hindi ang senado ng Roma,
kundi si Cleopatra.
Siya ang may kontrol.
Nang matanggap ni Octavian ang sulat,
alam niyang hindi na makakabalik si Cleopatra sa Roma
at nagpakamatay siya.
Labis na nakakahiya ang maiparada sa isang Romanong seremonya.
Malabo na salubungin ng bukas-palad si Cleopatra roon.
Madalas, pinapatay kaagad ang mga natalong kaaway.
Kaya alam niyang nalalapit na rin ang kaniyang kamatayan.
Hindi papayagan ni Octavian na mabuhay pa siyang muli.
Alam ni Octavian na tapos na 'to.
Hindi natin alam kung ano'ng paraan ang ginawa ni Cleopatra para magpakamatay.
Ang parating pinapakita sa mga pelikula
ay namatay siya matapos matuklaw ng isang Egyptian cobra o asp.
Ang kobra ay simbolo ng pagkahari.
Kaya kahit hindi bahagi ang asp sa kaniyang pagpapakamatay,
isa 'tong magandang representasyon
na lilisanin niya ang mundo bilang reyna ng Ehipto.
Hindi pa nahahanap kung saan inilibing sina Cleopatra at Mark Antony.
Hindi natin alam kung natupad ang huli niyang kahilingan
na mailibing kasama si Antony.
Sinubukan hanapin ng mga arkeologo ang puntod ni Cleopatra...
pero wala.
Hindi papayagan ni Octavian mailibing
ang mga labi nina Cleopatra at Mark Antony.
'Yon ang magiging mitsa ng isang pag-aalsa.
Hindi tradisyon ng mga Romano ang maglibing ng mga bangkay.
Hindi nila ginagawang mummy 'to, kundi sinusunog nila.
Sa tingin ko, sinunog ang mga katawan nina Cleopatra at Mark Antony.
Ito ang tunay na nagpabago sa kasaysayan.
Nawala nang tuluyan ang kalayaan ng Ehipto.
Tapos na. Isa na 'tong probinsiya ng Roma.
Natapos na ang pagiging isang dakilang sibilisasyon ng Ehipto.
Naging bukirin na lamang ng Roma ang Ehipto.
Hindi kayang ipagpatuloy ng Roma ang kanilang hukbong militar
nang hindi ginagastos ang mga kayamanan ng Ehipto.
Ginamit ng Roma ang bangko ng Ehipto at nilimas ang lahat ng mga 'to.
Dito na natapos ang kaharian ng Ehipto na kilala natin ngayon.
Si Cleopatra ang huling paraon ng Ehipto.
Pagkatapos nito,
dineklara ng senado si Octavian bilang emperador.
Si Emperador Augustus.
Gusto niyang maghari habambuhay.
'Yon ang ideya niya sa isang diktador.
Kagaya ni Cleopatra, kinilala si Octavian bilang isang nabubuhay na diyos.
Ang kamatayan ni Cleopatra
ang isa sa mga huling yugto
ng tinagurian nating sinaunang Ehipto.
Buhay pa rin ang tatlong anak ni Cleopatra.
Ang mga anak ni Mark Antony at Cleopatra
ay hindi naging banta kay Octavian.
Dinala sina Alexander Helios, Cleopatra Selene,
at ang batang si Ptolemy Philadelphus
pabalik sa Roma.
Ngunit hindi niya hahayaang mabuhay si Caesarion.
Pinalaki si Caesarion para maging isang Paraon.
Maaari siyang mag-aklas.
Puwede niyang sabihin na, "Ako ang anak ni Caesar.
Ako dapat ang mag-hari sa Roma."
Isa siyang malaking banta para kay Octavian.
Kaya pinatay siya, binitay.
Nang dinala ni Octavian ang mga bata pabalik sa Roma,
pinarada sila sa likod ng imahen ni Cleopatra
na may ahas o asp na nakapulupot sa kaniyang braso.
Pinahiya sila sa publiko
habang pinaglakad sila sa likod ng imahen ng kanilang ina
at ginapos sila sa mga kadenang gawa sa ginto.
Dahil napakabigat ng mga kadenang ito,
palagi silang nadadapa at nahihirapang maglakad.
Sa katunayan, naawa ang mga tao sa mga bata.
Pero matapos nito, pinadala niya ang mga bata
sa kaniyang kapatid na si Octavia,
na asawa ni Mark Antony noong ipinanganak ang mga batang 'to.
Ang kaawa-awang si Octavia ang nagpalaki sa mga anak ni Mark Antony.
Nawala sa kasaysayan ang dalawang lalaki,
pero pinakasalan ni Cleopatra Selene si Juba ng Mauretania.
Kaya naging reyna rin ng Aprika si Cleopatra Selene.
Naghari si Cleopatra Selene sa isang malaking kaharian
sa kabisera ng Mauretania na kagaya ng Alexandria.
Puno rin ng literatura, pilosopiya at sining ang kaniyang kaharian.
Katulad ng kaniyang ina, nagpagawa ng libingan si Selene.
Isa ito sa pinaka-nakamamangha sa sinaunang mundo.
Nalaman natin mula sa mga labi ng kaniyang libingan
at ng kaniyang mga palasyo
na nagdala siya ng mga Ehiptong estatwa kaniyang mga kaharian
para mapanatili ang koneksyon niya
sa kaniyang ina at sa kaniyang lupang sinilangan.
Nagkaroon siya ng anak na naging tagapagmana ng asawa niya.
Pinangalanan niya ito na Ptolemy, kasunod sa ama ni Cleopatra.
Nagpapatuloy ang dinastiya nila
dahil nagpakasal ang kaniyang apo sa isang miyembro ng Imperyong Romano.
Dito nagpapatuloy ang lahi ni Cleopatra.
Kahit sa kamatayan, 'di siya kinalimutan ng kaniyang anak
at ng kaniyang apo.
Mahalaga si Cleopatra dahil siya ang huling pinuno
ng malaya at makapangyarihang Ehipto.
Isa siyang malayang babae.
Wala ang Roma kung wala ang Ehipto.
Makapangyarihan ang babaeng 'to.
Sinubukang iligtas ni Cleopatra ang bansang kaniyang minahal
mula sa pagkawasak.
Ako si Isis.
Ang Reyna ng mga Hari!
Mamamatay ako para sa Ehipto.
Saan niyo isusugal ang buhay niyo?
Isa siyang imahen.
Matagal kong iniwasan si Cleopatra
sa aking pag-aaral.
Sabi ko, "Hindi kita pag-aaralan."
Paulit-ulit kong pinapaniginipan ang isang misteryosong tao
na mula sa sinaunang panahon,
isa siyang babae,
at sinabi niya sa 'kin,
"Kailangan mong ilahad ang kuwento ko."
"Kailangan mo 'tong gawin."
Gusto kong malaman ng mga tao ang kuwento ni Cleopatra
dahil isa siyang reyna ng Aprika.
At 'yan ang katotohanan na binaon, binura, at itinago.
Walang henerasyon
ang 'di nahuhumaling kay Cleopatra.
Sa tingin ko, maiintindihan ng bawat kababaihan ang kuwento niya.
Isa si Cleopatra sa pinaka-impluwensyal na pinuno
na nakilala ng buong mundo.
Maaalala ng lahat ang kaniyang tanda bilang isang tanyag na Reyna ng Aprika.
Patuloy siyang mabubuhay hanggang...
wala nang makakapaglahad ng kaniyang kuwento.
Ang pagsasalin ng subtitle ay ginawa ni Mikhail Rei Tigno